
1. CHARAKTERISTIKA PREDMETU

Vlastiveda  v  3.  a  4.  ročníku  má  osobité,  nezastupiteľné  postavenie  vzhľadom  na  význam v utváraní predstáv o bezprostrednom mieste života žiakov (priestorový aspekt) a historickom období, v  ktorom  žijú  (časový  aspekt).   Svojím   zameraním   má   za   cieľ  podnecovať,   motivovať žiakov na rozprávanie o danej téme (či už na základe vlastných skúseností, podľa obrázka a i.)  a v čo najväčšej miere využívať heuristický rozhovor a zážitkové učenie.
Vlastivedné – motivačné  poznávanie  začína  v 1.  a  2.  ročníku  (Prvouka)  spoznávaním okolia školy a bydliska  a postojmi k spoločnosti, pokračuje v 3. ročníku (Moja obec) a končí vo 4. ročníku  (Objavné cesty po Slovensku).
Vlastiveda v 3. ročníku (Moja obec) je obsahovo naplnená emotívnym (dobrodružným) poznávaním,  pozorovaním  a  hodnotením  javov  a  celkovo  dojmami  z  vlastnej  obce  (okolie  školy) v časových premenách jednotlivých ročných období (aj s aspektom starostlivosti o bezpečnosť a zdravie Nezastupiteľná je vlastivedná vychádzka, ktorá má motivačno-heuristický charakter. Vybrané témy, napr. orientácia v okolí š koly, sa odporúča realizovať formou pozorovania mimo triedy, ak sú na to možnosti. Delí sa na spoznávanie miestnej krajiny (jednoduchá práca s nákresmi) a orientáciu v čase (plynutie kalendárneho a š  k. .      roka,  významné  sviatky  počas  roka,  tradície  a i.).  Na tie nadväzuje rozprávanie o doprave, o pamätihodnostiach. Osobitá pozornosť sa venuje pozorovaniu, skúmaniu prírody, jej zložiek, ale rovnako aj pamiatok v okolitej  krajine.
Vo 4. ročníku (Objavné cesty po Slovensku) žiaci spoznajú najvýznamnejšie a najatraktívnejšie prvky,  časti   regiónov.   Tieto   cesty  sa  realizujú  prostredníctvom  „výletov“ od  Tatier  k  Dunaju, od Dunaja k Hornádu, od Hornádu po Dunajec. Výlety po Slovensku sú zamerané na zážitkové (názorné) spoznávanie regiónov. Dôraz je na práci 
s mapami, príbehmi a ilustráciami. Mapy použité v  a 4. ročníku sú zamerané a prispôsobené vyučovaniu Vlastivedy. Každý zemepisný názov z textu nájdu žiaci na mape, obrázku aj kresbe. Používajú sa veľmi jednoduché mapy, ktoré pri ústnom, či písomnom preverovaní vedomostí pomáhajú žiakom (nič sa neučia naspamäť). Základ tvorí „Čítanie mapy – prstom po mape“ a prerozprávanie príbehov podľa obrázkov. 

Žiaci:
· skúmajú, pozorujú a bádajú v kraji, v ktorom žijú,
· porozprávajú o svojej obci (mesto, dedina – o krajine svojho okolia) a určia jednotlivé prvky – časti svojej obce,
· orientujú sa v rodnom kraji pomocou svetových strán a významných objektov,
· rozlišujú primerane vzťahy a väzby prírodného a spoločenského charakteru vo svojej obci, doma i v š    kole,
· použijú poznatky zo svojich pozorovaní a skúseností,
· rozprávajú o premenách prírody počas roka (vyhľadajú v kalendári významné dni),
· identifikujú a odlíšia, čo vytvorila príroda a čo človek,
· ukážu na mape (prispôsobenej Vlastivede v 4. ročníku) vybrané pohoria, jaskyne, rieky, mestá a iné,
· opíšu (pomocou obrázkov) pojmy, krajinu, pamiatky, ktoré už nie sú z ich bezprostredného okolia,
· prerozprávajú obsah povesti podľa výberu,
· porozprávajú o významných historických udalostiach,
· vedia čítať mapu a rozprávať podľa ilustrácií a fotografií,
· vypátrajú pútavé skutočnosti o rôznych častiach Slovenska,
· porovnávajú jednotlivé oblasti so svojou obcou.

3. ročník
Moja obec

         Miestna krajina, okolie školy, bydliska smer na sever (podľa poludňajšieho tieňa), svetové strany cesta do školy a bezpečnostné pravidlá pri ceste do školy,  znaky  jesene,  zmeny  v prírode  a dĺžky  dňa a noci,  zber  úrody, príprava živočíchov na zimu, predkovia, dedina alebo mesto (aj s opisom) a jej obyvatelia, znaky zimy, starostlivosť o zver v prírode zimné sviatky, pamätihodnosti, významní rodáci, zmienky o obci a jej okolí v povestiach, piesňach, známe udalosti v obci, historické pamiatky v obci znaky jari, zmeny v prírode a dĺžky dňa a noci, jarné práce veľkonočné sviatky a tradície, plán, mapa danej krajiny, znaky leta, zmeny v prírode a dĺžky dňa a noci, dozrievanie novej úrody, starostlivosť živočíchov o mláďatá, oddych a rekreácia počas letných prázdnin,  starostlivosť o zdravie  a bezpečnostné pravidlá počas letných aktivít, časová priamka (vizualizácia času). 
Žiak na konci 3. ročníka základnej školy vie/dokáže: 
· Napísať presný názov svojej obce (presnú adresu š   koly a bydliska),
· zaradiť obec, kde býva, medzi mestá alebo dediny,
· určiť smer  na  sever  podľa  poludňajšieho tieňa  a identifikovať svetové strany v krajine,
· orientovať sa  v okolí   školy  a bydliska  pomocou  svetových  strán a významných objektov v miestnej  krajine,
· porozprávať vlastnými  slovami  cestu do  školy   alebo  zo  školy  domov,
· opísať svoju  obec (napr. aké  domy,  ulice  pozná,  aj vymenovať, blízka rieka, park),
· ukázať na mape Slovenska svoju obec, identifikovať na  mape  Slovenska  pohoria,
nížiny,  rieky  a cesty (podľa farieb), 
· zhotoviť jednoduchý nákres okolia školy a bydliska,
· opísať  spôsob života obyvateľov obce – iné v meste, iné na dedine,
· ako sa starať o svoje okolie, ako tráviť voľný čas,
· charakterizovať  zmeny vo svojej obci (v prírode) na jeseň a použiť pri tom vlastné pozorovania i skúsenosti (dĺžka dňa a iné),
· porozprávať,  ako si ľudia pripomínajú svojich predkov a priateľov (Pamiatka zosnulých) na jeseň,
· zostrojiť časovú priamku vlastnej rodiny a rodinných príslušníkov,
· charakterizovať zmeny vo svojej obci v zime (vlastné pozorovania),
· vlastnými slovami porozprávať o sviatočných dňoch v obci na rozhraní kalendárnych rokov (Vianoce, Silvester, Nový rok, Traja králi),
· opísať druhy dopravy v obci (zopakovať si bezpečnosť na cestách),
· opísať podľa náčrtu cestu do stredu obce (mesta, dediny),
· určiť dve historické pamiatky vo svojej obci,
· prerozprávať jednu povesť, pieseň, či báseň, ktorá sa viaže k obci alebo jej okoliu,
4. ročník
Slovensko

Vlastivedná mapa Slovenska, znaky na mape a v legende, svetové strany na mape, poloha miestnej krajiny na Slovensku, význam modrej, hnedej a zelenej farby na mape, kreslená mierka, Tatry, Nízke Tatry, Pieniny, Malá Fatra, Veľká Fatra, Poľana, Kremnické  vrchy, Štiavnické vrchy, Slovenské Rudohorie, Podunajská nížina, Východoslovenská nížina, Záhorská nížina, Váh, Dunaj, Hron, Dunajec, Demänovské jaskyne, Domica listnaté, zmiešané a ihličnaté lesy, TANAP, pamiatky (UNESCO) Slovensko (Bardejov, Vlkolínec, Banská Štiavnica s okolím,  Spišský hrad  a okolie,  jaskyne  Slovenského krasu, bukové lesy Východných Karpát, Levoča, drevené kostolíky) Bratislava, Košice, Trnava, Bratislavský   hrad,   Devín,   Trenčiansky   hrad, Bojnický  zámok  a zoo, Dunaj, Nitriansky hrad, Žilina, Kysuce, Martin, Strečno, Orava, Oravský hrad a priehrada, Horehronie, Banská Bystrica, Zvolenský zámok, Spiš,  Poprad, Prešov, Konštantín (Cyril) a  Metod, Svätoplukove prúty,  vpády    Tatárov a Turkov, Mária Terézia, Ľudovít Štúr, prvá svetová vojna, Milan Rastislav Štefánik, Tomáš Garrigue Masaryk, druhá svetová vojna, samostatná Slovenská republika, naše štátne symboly.

Žiak na konci 4. ročníka základnej školy vie/dokáže: 

· vyjadriť vlastnými slovami, čo je mapa,
· identifikovať znaky na mape (farby, tvary),
· odmerať podľa nakreslenej (grafickej) mierky vzdialenosti na mape,
· ukázať polohu Slovenska na mape sveta a Európy,
· ukázať na mape Slovenska svoju obec, porozprávať o ceste  od Tatier k Dunaju (Bratislavy) a  jej jednotlivých zastávkach (Poprad, Nízke Tatry, Ružomberok, Martin, Orava, Veľká Fatra, Malá Fatra, Kysuce, Žilina, Súľovské  vrchy,  Trenčín,     Piešťany,   Trnava, Malé Karpaty, Záhorie) – „Čítanie z mapy = prstom po mape“,
· pátrať po obrazovom materiáli (internet,	médiá)	z cesty a interpretovať ho,
· odlíšiť na ceste od Tatier k Dunaju tri známe pohoria a tri kotliny,
· prerozprávať dve povesti (legendy) z cesty od Tatier k Dunaju,
· porozprávať o ceste od Dunaja po Hornád (z Bratislavy do Košíc) cez  Nitru,  Hornú  Nitru, Podunajsko  a Pohronie  a o zastávkach v Banskej Štiavnici, Kremnici, Zvolene, Banskej Bystrici, Poľane, Lučenci,  Rožňave  a Slovenskom Rudohorí – „Čítajú  z mapy  = prstom po mape“,
· prerozprávať dve povesti (legendy) z cesty od Dunaja po Hornád,
· opísať výlet od Hornádu po  Dunajec  (z Košíc po Dunajec) cez  Michalovce,  Zemplín, Humenné,  Vihorlat,  Bardejov,  Nízke Beskydy, Prešov,  Šariš,  Levoču,  Slovenský  raj,  Spiš - „Čítanie z mapy = prstom po mape“,
· prerozprávať dve povesti (legendy) z cesty po hradoch na východe Slovenska,
· identifikovať päť najvýznamnejších kultúrnohistorických pamiatok Slovenska na mape,
· vytvoriť zoznam desiatich prírodných divov Slovenska,
· rozlíšiť pomocou mapy najvýznamnejšie cesty Slovenskom,
· zistiť na  obrázkoch,  ako  sa  krajina  Slovenska menila (historické obrazy),
· vytvoriť plán cesty po Slovensku.

Výlety po Slovensku  - „Čítanie z mapy = prstom po mape“

V 4. ročníku (Objavné cesty po Slovensku) žiak vie/dokáže spoznať  najvýznamnejšie a najatraktívnejšie prvky, časti regiónov.
· od Tatier k Dunaju (Bratislavy) a jej jednotlivých zastávkach (Poprad, Nízke Tatry, Ružomberok, Martin, Orava, Veľká Fatra, Malá Fatra, Kysuce, Žilina, Súľovské vrchy, Trenčín, Piešťany, Trnava, Malé Karpaty, Záhorie)
· od Dunaja po  Hornád  (z Bratislavy do  Košíc)  cez  Nitru, Hornú  Nitru, Podunajsko
             a Pohronie  a o zastávkach v Banskej Štiavnici, Kremnici, Zvolene, Banskej Bystrici,               
            Poľane, Lučenci, Rožňave a Slovenskom Rudohorí
· od Hornádu po Dunajec (z Košíc po Dunajec) cez Michalovce, Zemplín, Humenné, Vihorlat, Bardejov, Nízke Beskydy, Prešov, Šariš, Levoču, Slovenský raj, Spiš


4. PRIEREZOVÉ TÉMY

Osobnostný a sociálny rozvoj
Prácou s obsahom Vlastivedy v primárnom vzdelávaní, ktorý je naplnený emotívnym (dobrodružným) poznávaním, pozorovaním a hodnotením javov a dojmov z krajiny, v ktorej žije, poskytnúť žiakom možnosť rozvíjať sebareflexiu, sebaúctu, sebadôveru a s tým prevzatie zodpovednosti za svoje konanie, osobný život a sebavzdelávanie. Prostredníctvom modelových situácií, diskusií a hier umožniť žiakom pestovať kvalitné medziľudské vzťahy, rozvíjať sociálne spôsobilosti, potrebné pre osobný a sociálny život a spoluprácu.

Environmentálna výchova
Prostredníctvom poznávania krás obce, mesta, Slovenska viesť žiakov k pochopeniu vzájomných vzťahov medzi organizmami, vzťahom človeka k životnému prostrediu,                               k citlivému vnímaniu a hodnoteniu konania ľudí vo vzťahu k životnému prostrediu. Poskytnúť žiakom prostredníctvom skúmania krás rodiska mnoho príležitostí na zamyslenie sa                            nad vzťahom človeka a životného prostredia, vzťahu k zvieratám, prírode, okoliu.

Mediálna výchova
Poskytnúť žiakom možnosť uvedomiť si, s ktorými médiami prichádzajú každodenne                               do kontaktu, ako na nich vplývajú, uvedomiť si ich pozitívny vplyv, ako aj ich nebezpečenstvá. Umožniť žiakom formovanie vlastného názoru na médiá a ich posolstvá, na základe poznania, interpretácie , hodnotenia a tvorby jednoduchých mediálnych produktov. Viesť žiakov k adekvátnemu zaobchádzaniu s médiami a ich produktmi (efektívne využívať PC programy a internet vo voľnom čase, aktívne pracovať s detskými časopismi, vyhľadávať aktuálne informácie).

Multikultúrna výchova
Prostredníctvom obsahu predmetu učiť žiakov vnímať rozdielny život ľudí v jednotlivých kultúrach. Súčasťou Vlastivedy je spoznávanie minulosti, vzácnych predmetov, ktoré nám vypovedajú o živote našich predkov, ale aj významných osobností. Vnímať, spoznávať a vytvoriť si kladný vzťah ku krajine, v ktorej žiak žije, je hlavnou úlohou primárneho vzdelávania.

Dopravná výchova
Prostredníctvom orientácie v obci, meste viesť žiakov k pochopeniu funkcie dopravy, formovať mravné vedomie a správanie sa žiakov v zmysle zodpovednosti pri chôdzi a jazde                  v cestnej premávke. Rozvíjať u žiakov vyjadrovanie vlastných názorov na uplatňovanie zásad bezpečného správania sa v cestnej premávke a vyhodnocovanie situácií z hľadiska bezpečnosti.

Ochrana života a zdravia
Poznávaním svojej krajiny v jednotlivých ročných obdobiach s dôrazom na starostlivosť a bezpečnosť o zdravie, vytvárame predpoklady pre vnímanie vzájomného vzťahu človeka a prírody.

Regionálna výchova a tradičná ľudová kultúra
Poznávaním najvýznamnejších a najatraktívnejších častí regiónov (tieto môžu byť realizované
prostredníctvom modelových výletov) vedieme žiakov k skúmaniu reálneho sveta, v ktorom sa žiak bezprostredne pohybuje. Je to blízke alebo menej vzdialené okolie domu, školy, obce alebo regiónu, v ktorom žiak žije. V krátkosti to môžeme nazvať ako objavovanie reálneho sveta žiakmi v určitom čase a priestore, vzájomné ovplyvňovanie sa človeka a prírody. Práve čas a priestor sú chápané ako základné kategórie spoločenského života, ktorými si ľudia môžu odovzdávať svoje informácie. Prostredníctvom povestí, rozprávania historických príbehov prostredníctvom obrázkov umožňujeme žiakom spoznávať históriu Slovákov v istom časovom slede. Človek aj príroda sa mení v čase, a práve preto vnímanie svojej obce, regiónu, ale aj celej vlasti musí byť spojené s poznaním histórie.

Výchova k manželstvu a rodičovstvu
Určité vlastivedné poznávanie začína už v detstve, v priestore a okolí dieťaťa, ktorý sa vyznačuje množstvom zaujímavých vecí, kde dieťa získava odpoveď na množstvo otázok. S tým úzko súvisí aj poznávanie seba samého, svojho miesta v rodine a v komunite, v ktorej žije.

5. METÓDY A FORMY PRÁCE – STRATÉGIE VYUČOVANIA

V modeli výučby orientovanej na učebný cieľ, na učebnú činnosť žiakov sa očakáva, že žiaci budú aktívni a vo výsledku ich činnosti produktívni. Aby sa žiaci chceli a mohli aktívne učiť na vyučovaní, je potrebné vytvoriť určité pravidlá a podmienky. Žiaci sa budú učiť na vyučovacích hodinách, ak na nich môžu:
– postupovať pri učení podľa vlastného tempa, svojho učebného štýlu
– byť tvoriví pri učení
– učiť sa so spolužiakmi
– pýtať sa, keď niečo nevedia bez obavy z ohrozenia
– vyjadrovať nespokojnosť bez obavy z ohrozenia, ak sa im dôveruje, ak sa im verí, že to dokážu -mať šancu byť úspešnými
– očakávať, že za prácu budú uznaní a ocenení
– vedieť, že sa im dáva možnosť sa to naučiť, až potom sa bude skúšať
– mať dostatok času na to, aby sa to naučili
– byť hodnotení vzhľadom k sebe a nie porovnávaní s inými
– mať dostatok učebných zdrojov a pomôcok pri učení
– ak sú učebné požiadavky primerané ich schopnostiam
– uvedomiť si, že to, čo sa učia, má pre nich význam, zmysel
– ak spôsob učenia na hodinách je zaujímavý
– ak vedia, čo sa od nich očakáva
– vedieť ako, čo a kedy sa bude hodnotiť
– dozvedieť sa, čo sa naučili
– ak na vyučovaní je príjemná sociálna klíma
– ak prostredie v triede je estetické, čisté, podnetné 
Základnou metódou je sociálne interakčné učenie, využívajú sa metódy brainstormingu, rolové hry, dramatizácia, diskusia, práca v dvojiciach a menších skupinkách, práca s pracovnými listami, problémová a projektová metóda, výklad. Dôležitým predpokladom učebnej činnosti žiaka je dostatok učebných pomôcok, najmä obrazov ( napr. z knižných publikácií ). Významovým prostriedkom realizácie výchovy je riešenie problémov          v priebehu samostatnej činnosti žiakov a žiačok. Sústavne vedieme žiakov a žiačky k tomu,  aby  dokázali  svoje  názory  vyjadriť a zdôvodniť.  Nabádame  ich,  aby  diskutovali  s rodičmi o jednotlivých preberaných témach. Kým metódy výučby zachycujú vnútornú stránku výučby, vonkajšiu stránku tohto procesu je možné dosiahnuť vhodnými formami výučby v súlade s jej princípmi.

Na vyučovacích hodinách Vlastivedy využijeme tieto formy výučby:
– dialogické formy ( rozhovor, beseda, diskusia)
– demonštračné formy postupu činnosti - ukážky riešenia úloh,
– zostavenia plánu, ukážky predmetov, javov, zobrazení
– formy samostatnej práce
– experimentálne a teoretické cvičenie, písomné a grafické práce, riešenie testu, počítačovej            
  prezentácie
–  práca s mapou, turistickou mapou

Organizačné formy výučby: vyučovacia hodina, exkurzia, výlet, vychádzka, záujmová činnosť, krúžok, návšteva výstavy, múzea, či inej inštitúcie, súťaž, kultúrne vystúpenie, domáca práca.

6. HODNOTENIE PREDMETU

Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 

Priebežné ústne skúšanie frontálne – slovne z jednotlivých tematických celkov
Priebežné ústne skúšanie individuálne –  ústne skúšanie najmenej 1-krát za hodnotiace obdobie, klasifikácia známkou z jednotlivých tematických celkov
Pracovné listy, praktické písomné cvičenia, aktívna účasť na hodine –  slovné hodnotenie, klasifikácia známkou
Prezentácia samostatných prác podľa tematických celkov – klasifikácia známkou a podľa stanovených kritérií
Projektové úlohy  k vybranej téme – slovné hodnotenie, klasifikácia  známkou podľa  vopred stanovených kritérií

· [bookmark: page13]Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého žiaka podľa jeho schopností. Výkon žiaka je hodnotený vzhľadom na jeho možnosti. Snahou každého učiteľa je pozitívne hodnotenie, ktoré má veľký motivačný charakter.
· Rozlišujeme hodnotenie začlenených ( integrovaných) a bežných žiakov.
· Žiakov postupne vedieme, aby sa vedeli ohodnotiť sami, ale aj svojho spolužiaka.
· Vyučujúci klasifikuje iba prebrané a precvičené učivo. Pri klasifikácii používa platnú klasifikačnú stupnicu. Vedie evidenciu o každom hodnotení žiaka.
· Písomné práce a ďalšie druhy skúšok rozvrhne učiteľ rovnomerne na celý školský rok. 
· Písomné práce po prebratí tematického sú oznámené vopred. Pravidelným rozvrhnutím hodnotiacich činností zabráni preťažovaniu žiaka. 
· Na konci každého klasifikačného obdobia sú žiaci na vysvedčení hodnotení známkami.
· Pri kontrolných prácach sa využíva stupnica percentuálneho hodnotenia.
	Známka
	Úspešnosť

	 
	OD
	DO

	1
	100,0 %
	90,0 %

	2
	89,0 %
	75,0 %

	3
	74,0 %
	50,0 %

	4
	49,0 %
	30,0 %

	5
	29,0 %
	0,0 %

7. UČEBNÉ ZDROJE

Vyučujúci volí výber učebníc Vlastivedy, pracovných zošitov a doplnkovej literatúry na základe aktuálnej ponuky na trhu.

[bookmark: 9%25252F_Prierezové_témy%25253A]Doporučené učebnice:
Vlastiveda pre tretiakov - pracovná učebnica - J. Dudášová, P. Muchová, P. Mäsiar
Vlastiveda pre štvrtákov - pracovná učebnica, 1. časť - J. Dudášová, P. Muchová, P. Mäsiar
Vlastiveda pre štvrtákov - pracovná učebnica, 2. časť - J. Dudášová, P. Muchová, P. Mäsiar

Doporučené webové adresy:
· www.interaktivnaskola.sk
· www.zborovna.sk
· www.infovekacik.sk
· www.bezkriedy.sk
Didaktická technika a materiálne výučbové prostriedky:
· Počítač, notebook, CD - prehrávač, dataprojektor, Interaktívna tabuľa
· Obrazový materiál, modely, textový materiál, PL, posluchové nahrávky, DVD, CD, plagáty, edukačné CD, PowerPoint prezentácie
· Výukové CD, atlasy, mapy, plány miest

